มีอาหารเจ็บคอค่ะ และจะเจ็บมากเวลากลืน ไปหาเภสัชมาเมื่อวันพุธ ได้ยา Duran ค่ะ อาการตอนกลางวันค่อนข้างไม่มีอะไร แต่ตอนกลางคืนกับตื่นนอนนี่เจ็บมากๆค่ะ สังเกตดูที่ต่อมทอนซิลเหมือนจะมีตุ่มสีเหลืองเล็กๆขึ้นหนึ่งตุ่ม ไม่ทราบว่าใช่ทอนซิลอักเสบไหมคะ แล้วถ้าทานยานี้ต่อไปได้ไหมคะ ขอบพระค่ะ
สวัสดีครับ สำหรับอาการต่อมทอลซิลอักเสบ(acute tonsillitis) เป็นการอักเสบติดเชื้อที่บริเวณต่อมทอลซิล สาเหตุส่วนใหญ่ เกิดจากเชื้อ แบคทีเรีย(streptococcus) อาการต่อมทอลซิลอักเสบจะมี เจ็บคอ กลืนเจ็บ มีไข้สูง ต่อมทอลซิล และต่อมน้ำเหลืองที่บริเวณคอโต การรักษาจำเป็นต้องใช้ยาฆ่าเชื้อ และจำเป็นต้องทานยาฆ่าเชื้อให้ครบ 7-10 วัน เพื่อป้องกันภาวะแทรกซ้อนทางหัวใจ(rheumatic heart disease) ทางไต(glomerulonephritis) ส่วนยา Duran เป็นยาลดการอักเสบกลุ่ม NSAIDs คือยา Ibuprofen ซึ่งลดการอักเสบไม่ได้เป็นยาฆ่าเชื้อแบคทีเรีย การรับประทานติดต่อกันเป็นระยะเวลานาน ทำให้ เกิดแผลในกระเพาะอาหาร เกิด_าวะไตวายเฉียบพลันได้ แนะนำให้มาพบแพทย์ที่โรงพยาบาล เพื่อรับการตรวจร่างกาย ตรวจทางห้องแล็ปเพิ่มเติม เพื่อการวินิจฉัยโรค และรับการรักษาที่เหมาะสมต่อไปครับ